สวัสดีครับท่านผู้ชม สำหรับในบทนี้
จะกล่าวถึงเทคโนโลยีที่มีชื่อว่า
ควอนตัม คอมพิวติง (Quantum Computing)
ซึ่งจะตื่นตาตื่นใจและน่าสนในแค่ไหน
ไปชมกันเลย
ความเร็วของคอมพิวเตอร์ในอดีตถึงปัจจุบัน
เกิดจากการพัฒนาให้ระบบประมวลผล
มีขนาดเล็กลงและเร็วขึ้นเรื่อยๆ
คอมพิวเตอร์ในยุคแรกที่เคยใหญ่เท่าห้อง 1 ห้อง
จึงมีขนาดเล็กลงเหลือแค่ฝ่ามือ
แต่ปัญหาคือ เมื่อพัฒนาไปถึงจุดหนึ่ง
ถ้าอยากเล็กไปมากกว่านี้จะต้องเล็กลงถึงระดับอะตอม
ซึ่งคอมพิวเตอร์ปกติ
จะประมวลผลด้วยค่า O หรือ 1
แต่คอมพิวเตอร์เชิงควอนตัม
จะประมวลผลค่า 0 และ 1 ได้พร้อมกันในเวลาเดียวกัน
คุณสมบัติข้างต้นทำให้คอมพิวเตอร์เชิงควอนตัม
มีการประมวลผลที่เร็วกว่าคอมพิวเตอร์ทั่วไปมหาศาล
ถ้าเปรียบชิปประมวลผลเท่ากับสมองของคอมพิวเตอร์
และด้วยความเร็วในการประมวลผลที่เพิ่มขึ้น
ระดับนี้ จะทำให้คอมพิวเตอร์เรียนรู้ได้ไวขึ้น
เมื่อเรียนรู้ได้ไวขึ้น ก็จะฉลาดมากขึ้น
และด้วยความเร็วมากกว่าคอมพิวเตอร์แบบดั้งเดิม
ที่เราใช้กันอย่างเทียบไม่ติด
มันจึงเข้ามาดิสรัปท์การใช้งานคอมพิวเตอร์ทุกวันนี้เปลี่ยนไป
ลองมาดูตัวอย่างการนำระบบควอนตัมคอมพิวติง
ไปใช้ในด้านต่างๆ อย่างเช่น
การพลิกรูปแบบออนไลน์ซีเคียวริตี้ที่ปัจจุบัน
ระบบออนไลน์ซีเคียวริตี้
จะทำงานด้วยการเข้ารหัสจำนวนมาก
แน่นอนว่าควอนตัมคอมพิวติ้ง
สามารถถอดรหัสทั้งหมดได้อย่างง่ายดาย
แต่หากว่าเรานำควอนตัมคอมพิวติง
มาเป็นเครื่องประมวลผลรหัสแทน
ก็อาจจะได้แม่กุญแจและกุญแจที่แข็งแรงกว่าที่เคย
รูปแบบที่ 2 คือ
ลับสมองให้ AI
โดยพลังประมวลผลอันรวดเร็ว
จากระบบควอนตัมคอมพิวติงที่สามารถเร่งกระบวนการเรียนรู้ของ AI
หรือปัญญาประดิษฐ์ให้เร็วกว่าที่เป็นอยู่ได้
ทำให้ AI พัฒนาเพื่อแก้ไขปัญหาเฉพาะหน้าได้ดียิ่งขึ้น
รูปแบบต่อมา
เพื่อทดลองทางเคมีเพื่อพัฒนายารักษาโรค
ซึ่งการสร้างยารักษาโรคแต่ละชนิด
ต้องอาศัยการคำนวนอย่างละเอียดและแม่นยำ
ควอนตัมคอมพิวติง ไม่เพียงแต่ทำได้รวดเร็ว
แต่ยังสามารถคำนวนค่าต่างๆพร้อมกัน
อีกทั้งในอนาคต การออกแบบยารักษาโรค
จะลงลึกไปถึงในระดับวิเคราะห์ DNA
เพื่อผลิตยาที่เหมาะสมกับแต่ละคน
ประสิทธิภาพของเทคโนโลยี CUBIT
CUBIT สามารถตอบโจทย์ในด้านความแม่นยำ
และเวลาเพื่อรักษาอาการเจ็บป่วยได้ทันท่วงที
รูปแบบที่ 4 สามารถพัฒนาการพยากรณ์อากาศให้แม่นยำยิ่งขึ้น
เนื่องจากในปัจจุบัน แม้เราจะมีความรู้
แต่การคำนวนของเรากลับไม่รวดเร็วพอ
ที่จะป้องกันเหตุได้
เราจึงจำเป็นต้องใช้ประสิทธิภาพของควอนตัมคอมพิวติง
เพื่อปรับปรุงคาดการณ์ให้แม่นยำยิ่งขึ้น
โดยปัจจุบัน หน่วยงานพยากรณ์อากาศแห่งชาติ
ของสหราชอาณาจักรได้นำเทคโนโลยี
ควอนตัมคอมพิวติงมาใช้
เพื่อจำลองแนวโน้มสภาพอากาศในปัจจุบัน
ทำให้เรามีข้อมูลมากพอ
จะคาดเดาอากาศได้แม่นยำขึ้น
และตัวอย่างสุดท้ายสามารถช่วยจัดการคมนาคม
ให้ใช้ได้เต็มประสิทธิภาพ
เพราะความเร็วของระบบควอนตัมคอมพิวติง
สามารถนำมาใช้ประเมินเส้นทาง ให้เราเดินทางได้
ประสิทธิภาพสูงสุด
ช่วยประหยัดเวลา ลดค่าใช้จ่าย
เพิ่มความปลอดภัยให้ผู้ใช้ทาง
บนวิถีการจราจร
อันซับซ้อนขึ้นทุกวันได้ดียิ่งขึ้น
จะเห็นได้ว่า เราสามารถใช้ประโยชน์จากเทคโนโลยีใหม่นี้
ได้หลากหลายรูปแบบ
ซึ่งควอนตัมคอมพิวติง สามารถตอบโจทย์สิ่งที่เราต้องการทราบนั้น
โดยใช้ระยะเวลาเพียงน้อยนิด
และเราก็สามารถนำข้อมูลเหล่านั้น
มาเพื่อประกอบการตัดสินใจ
ไม่ว่าจะเป็นเรื่องการวางแผน
หรือการแก้ไขปัญหา
ทั้งในเชิงการบริหารงานทางธุรกิจ
เพื่อก่อให้เกิดการทำงานอย่างมีประสิทธิภาพสูงสุดนั่นเอง
